armvectores/hy_wikipedia_2023 huggingface dataset:
Արթուր Չիլինգարով

Արթուր Նիկոլայի Չիլինգարով (ռուս.՝ Артур Николаевич Чилингаров, սեպտեմբերի 25, 1939(1939-09-25), Լենինգրադ, ՌԽՖՍՀ, ԽՍՀՄ), հայազգի մեծանուն բևեռախույզ, գիտնական, հասարակական-քաղաքական գործիչ։ Աշխարհագրական գիտությունների դոկտոր (2003)։ ՀՀ ԳԱԱ արտասահմանյան անդամ (2003), Պետական ծովային ակադեմիայի պատվավոր պրոֆեսոր (2002)։ Խորհրդային Միության հերոս (1985, Անտարկտիդայի մոտ «Միխայիլ Սոմով» սառցահատի փրկարարական արշավախումբը ղեկավարելու համար)։


== Կենսագրություն ==
1963 թվականին ավարտել է Լենինգրադի բարձրագույն ճարտարագիտածովային ուսումնարանը։ 1963–1965 թվականներին աշխատել է Արկտիկայի և Անտարկտիկայի ինստիտուտի Տիկսի ավանի աստղադիտարանում, 1974–1992 թվականներին վարել ղեկավար պաշտոններ ԽՍՀՄ (ապա՝ ՌԴ) ջրօդերևութաբանության պետկոմում։ 1969-1971 թվականներին եղել է «Հյուսիսային բևեռ-19», «Հյուսիսային բևեռ-22» դրեյֆող կայանների, 1971-1973 թվականներին՝ Անտարկտիդայի «Բելինսհաուզեն» կայանի, 1974-1979 թվականներին՝ Ամդերմայի ջրաօդերևութաբանության և բնական միջավայրի վերահսկման տարածքային վարչության պետ, 1986-1991 թվականներին՝ ԽՍՀՄ ջրաօդերևութաբանության կոմիտեի փոխնախագահ։ 1987 թվականին ղեկավարել է «Սիբիր» ատոմային սառցահատի գիտարշավը Հյուսիսային բևեռ։
Արթուր Չիլինգարովն ընդգրկված է Գինեսի ռեկորդների գրքում՝ որպես միակ բևեռախույզը, որ 6 ամսվա ընթացքում եղել է Երկրի երկու բևեռներում։ Եղել է ՌԴ Պետդումայի հինգ գումարումների պատգամավոր, Պետդումայի փոխնախագահ։


== Անդամակցություն ==
Ռուսաստանի Բնագիտության ակադեմիայի (1994) և Բրիտանական թագավորական աշխարհագրական ընկերության անդամ
ՌԴ բնական Գիտությունների Ակադեմիայի թղթակից անդամ (29.05.2008)
Ռուսաստանի բևեռախույզների ընկերակցության նախագահ (1991)
ԱՍՆ-ի միջազգային հետախուզական ակումբի անդամ
Մեծ Բրիտանիայի թագավորական աշխարհագրական ընկերության անդամ
Անտարկտիդայի պահպանության միջազգային կազմակերպության նախագահ
ՌԴ Պետական դումայի պատգամավոր (1993 թվականից), փոխնախագահ (1994 թվականից)


== Գիտական գործունեություն ==
Հիմնական աշխատությունները վերաբերում են Արկտիկայի և Անտարկտիկայի յուրացման հիմնախնդիրներին, արկտիկական նավագնացության ապահովման նոր ձևերի ներդրմանը, ծովային ափամերձ սառցաշերտերի վրա բեռնման–բեռնաթափման աշխատանքների նոր մեթոդների մշակմանը։


== Պարգևներ ==

Գյումրու պատվավոր քաղաքացի (2015)
«Հայրենիքի հանդեպ վաստակի» 4-րդ աստիճանի շքանշան (2014)
ՌԴ Հերոսի կոչում, 2008
Սուրբ Մեսրոպ Մաշտոցի շքանշանի ասպետ, 2008
Անդրեյ Նախավկայի «Հանուն հավատի և հավատարմության» մրցանակի (2008) դափնեկիր
«Հայրենիքի հանդեպ վաստակի» 3-րդ աստիճանի շքանշան (12.06.2007)
«Ծովային վաստակի համար» շքանշան (27.01.2003)
ԽՍՀՄ հերոս, 1986
Աշխատանքային կարմիր դրոշի շքանշան (04.1981)
ԽՍՀՄ Պետական մրցանակ (1981)
«Պատվո նշան» շքանշան (04.1976)


== Ընտանիք ==
Կինը՝ Տատյանա Չիլիգարովա
Որդին՝ Նիկոլայ Չիլինգարով
Դուստրը՝ Քսենյա Չիլինգարովա


== Գրականություն ==
Сорокажердьев В. В. Они служили в Заполярье: Герои Советского Союза, Герои России 1949-2008. - Мурманск: Типография «Бенефис-О», 2009. - С. 144-145. - 160 с. - 1000 экз. - ISBN 978-5-9900752-3-8.


== Ծանոթագրություններ ==


== Արտաքին հղումներ ==
Կենսագրական Archived 2007-10-22 at the Wayback Machine. Արթուր Չիլինգարով «Երկրի հերոսներ» կայքում
Գրիգոր Բեզդիկյան

Գրիգոր (Քիրքոր) Բեզդիյան (հայտնի նաև Գրիգոր Աղա Բզդիկյան կամ Գրիգոր Բեզդիկյան), հայեր ճարտարապետ, Կիլիկիայի Ադանա քաղաքի երկրորդ քաղաքապետը, ով Օսմանյան կայսրության օրոք պաշտոնավարել է 1877-1879 թվականներին։


== Կյանք ==
Նա մեծ ավանդ է ունեցել քաղաքի առաջին ժամանակակից քաղաքային կառավարման ստեղծման գործում այն ժամանակ, երբ Ադանան ծաղկում էր բամբակի առևտրով, որի արդյունքում Օսմանյան և եվրոպացի շատ գործարարներ և պաշտոնյաներ տեղափոխվեցին Ադանա։ Նախքան քաղաքապետ դառնալը, նա 1877 թվականի մարտի 18-ին կայացած առաջին ժողովրդավարական ընտրություններում ընտրվել է Օսմանյան կայսրության պատգամավորների պալատի անդամ։ Նա Ադանայի վիլայեթի երեք պատգամավորներից մեկն էր և միակը, որը ներկայացնում էր նահանգի ոչ մուսուլմաններին։ Կարճ կյանք ունեցած առաջին խորհրդարանը լուծարվեց 1877 թվականի հունիսի 28-ին, իսկ նահանգի ոչ մահմեդական ներկայացուցչությունը չեղարկվեց երկրորդ ընտրություններում։
Ադանայում Բեզդիկյանի քաղաքապետության ժամանակ ճանապարհներն ընդլայնվել և սալահատակվել են, բացվել են դրենաժային ջրանցքներ, և որ ամենակարևորն է, գործի են դրվել առաջին քաղաքային որոշումները։ Նա նախագծել և կառուցել է քաղաքի առաջին «Büyük Saat» ժամացույցի աշտարակը։ Բեզդիկյանը, նրա իրավահաջորդ Սինյոր Արթինը և Մանգոյանը 19-րդ դարի վերջին Ադանայի երեք էթնիկ հայ քաղաքապետերն էին։
Գրիգորը Բեզդիկյանների հարուստ ընտանիքի անդամն էր, ովքեր Ինջիրլիքում 100 հեկտար մակերեսով ֆերմա ունեին։ Նա ուներ մեկ տուն Խըդր Իլյասում, մեկ տուն Սառը Յակուբում, մեկ տուն և երկու խանութ քաղաքի Ֆակի Դուրմուշ թաղամասերում։ 1923 թվականի ապրիլի 15-ին Թուրքիայի կառավարության կողմից ընդունված «Լքված ունեցվածքի մասին» օրենքը բռնագրավեց նրա ընտանիքի ողջ ունեցվածքը և բաժանեց ներգաղթյալներին և փոխանակեց Բալկաններից և Կրետեից ժամանած բնակչությանը։ 


== Ծանոթագրություններ ==
Պերճանուշ Մսրյան

Պերճանուշ Համբարձումի Մսրյան-Օքսուզյան (օգոստոսի 14, 1914(1914-08-14), Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - հունվարի 12, 2009(2009-01-12), Երևան, Հայաստան), հայ ճարտարապետ, ճարտարագետ-շինարար։ Հայաստանի ճարտարապետների միության անդամ (1943 թ.): Հայաստանի վաստակավոր շինարար։


== Կենսագրություն ==
Պերճանուշ Մսրյանը ծնվել է 1914 թվականին Ալեքսանդրապոլում։ 1938 թվականին ավարտել է Երևանի պոլիտեխնիկական ինստիտուտը։ 
1960-1970 թթ. եղել է ՀԽՍՀ պետշինի պլանավորման և զարգացման բաժնի պետ, 1970-1980 թթ. դասավանդել է Ա. Թամանյանի անվան շինարարական տեխնիկումում։


== Ստեղծագործություններ ==

Ջերմուկ առողջարանային քաղաքի գլխավոր նախագիծ (1945 թ.)
Երևանի կենտրոնի մանրակրկիտ պլանավորման նախագիծ (1938 թ.)
Երևանի Նոր Արեշի, Նորքի, Շահումյանի, Հարավարևմտյան և Հարավարևելյան շրջանների մանրակրկիտ պլանավորման նախագիծ։ «Հաղթանակ» և Ա. Պուշկինի անվան զբոսայգիների պլանավորում և կանաչապատում, Հրազդանի շրջանում կիրճի և Պասկևիչի բլրի պլանավորում և կանաչապատում
Երևանի կենտրոնում և ծայրամասերում բնակելի թաղամասերի պլանավորում և կանաչապատում
Բնակելի տուն Երևանի Չարենցի փողոցում
Ավետիք Իսահակյանի տուն թանգարան, առանձնատներ Բաղրամյան պողոտայում
Երևանի «Պոլիվինիլացետատ» գործարանի կառավարում
Պանսիոնատներ Ջերմուկ առողջավայրում։ Ջերմուկի քաղաքային զբոսայգու բարեկարգում
Մասնակցություն «Մեծ Երևան» ընդհանուր ծրագրի մշակմանը (1951 թ.)
Երևանում Բաղրամյան, Սայաթ Նովա պողոտաների և Չարենցի փողոցի կառուցման նախագիծ


== Երկեր ==
«Այգիների տարածքի կանաչապատում», Երևան, 1950 թ.:


== Պարգևներ ==
ՀԽՍՀ Գերագույն խորհրդի նախագահության պատվավոր դիպլոմ (1945 թ.)
Հայաստանի վաստակավոր շինարար


== Ծանոթագրություններ ==
Շենոնսո (դղյակ)

Շենոնսո դղյակ (ֆր.՝ Château de Chenonceaux), գտնվում է ֆրանսիական Էնդր և Լուարա դեպարտամենտի ոչ մեծ համանուն Շենոնսո գյուղի մոտ։ Մտնում է դղյակների թվի մեջ, որոնք սովորաբար կոչվում են Լուարայի դղյակներ։ Ունի ժողովրդական «կանացի դղյակ» անվանումը։ Ֆրանսիայում ամենից շատ այցելվող, սիրելի և հայտնի դղյակներից է։ Հանդիսանում է մասնավոր սեփականություն, բայց բաց է այցելությունների համար։


== Պատմություն ==
Կալվածքը, որտեղ այսօր վեր է խոյանում Շենոնսո դղյակը, 1243 թվականից պատկանում էր ծագումով Օվերնիից դե Մարկ ընտանիքին։ Նրանց սեփականությունն էր այդ տեղում գտնվող ջրանցքներով շրջապատված հինավուրց ամրոցը, որը Շեր գետի ափին միանում էր բարձրացնովի կամուրջով։ Ամրոցի կողքին գտնվում էր հողմաղաց։
Կառլ 6-րդի կառավարման ժամանակ Ժան դե Մարկն իր ամրոցում տեղակայել էր անգլիական կայազոր, ինչն ստիպեց թագավորին հրամայել քարուքանդ անել բոլոր պաշտպանողական ամրությունները և ամրագրել հողերն իրենց օրինական տերերին։ Դրամական դժվարություններն ստիպում են ընտանիքին վաճառել իրենց կալվածքը Նորմանդիայում ֆինանսական գործերով համբարակ Թոմաս Բոհյեին։ 1512 թվականին նա գնեց նաև ամրոցը։ Բոհյեն բացի աշտարակից, քանդում է հին դղյակը, նոր շինությւոն կառուցելու համար։ Շինարարական աշխատանքներն ավարտվում են 1521 թվականին։ Թոմաս Բոհյեի, իսկ երկու տարի անց նաև նրա կնոջ՝ Եկատերինայի մահից հետո դղյակն անցնում է նրանց որդուն՝ Անտուանին։ Ֆրանցիսկոս 1-ինը դղյակը բռնագրավում է որպես փոխհատուցում՝ Թոմաս Բոհյեի մի շարք ֆինանսական գործերի խախտման պատճառաբանությամբ։

1547 թվականին թագավոր է դառնում Հենրիխ 2-րդը, ով դղյակը նվիրում է Դիանա դե Պուատյեին։ 1551 թվականին նա սկսում է դղյակի բարեկարգում։ Քարե կամրջի շինարարության համար Դիանայի հրամանով չափվում է Շեր գետի խորությունը։ Կամուրջը կառուցվում է Ֆիլիբեր Դելորմի նախագծով։

1559 թվականին վախճանվում է Հենրիխ 2-րդը։ Թագուհին՝ Եկատերինա Մեդիչին վերադարձնում է դղյակը։ 1580 թվականին ճարտարապետ Անդրուե Դյուսերսոն իրականություն է դարձնում Ֆիլիբեր Դելորմի մտադրությունը՝ կառուցելով Շեր գետի կամրջի վրա նոր թև։ Այն երկհարկանի կառույցն իրենից ներկայացնում էր երկու երկար ճակատներ՝ հատված համաչափ իրար հաջորդող պատուհաններով։ Վերին հարկը ձևավորված էր որպես պարահանդեսային սրահ և հարուստ էր հարդարանքով, ինչպես դղյակի մնացած մասերը։


== Պատկերասրահ ==

		
		
		
		
		
		
		
		
		


== Տես նաև ==
Լուարայի դղյակներ
Ֆրանսիայի դղյակներ


== Ծանոթագրություններ ==


== Արտաքին հղումներ ==
Պաշտոնական կայք — Շենոնսո (ֆր.), (անգլ.), (իսպ.)
Ֆրանսիայի հայտնի ամրոցները
Աշխարհի ամենահեքիաթային ամրոցները Archived 2020-05-24 at the Wayback Machine.
Մաժարկա

Մաժարկա (ուկրաիներեն՝ Мажарка), գյուղ Ուկրաինայի Խարկովի մարզի Կեգիչևի շրջանում։ Հիմնադրվել է 1859 թվականին։
2001 թվականի տվյալներով Մաժարկա գյուղում բնակվում էր 806 մարդ։ Բնակավայրը զբաղեցնում է 3342 կմ² տարածք։ Բնակչության խտությունը կազմում էր 241,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիլ Բերի

Ուիլիամ Թոմաս «Բիլ» Բերի (անգլ.՝ William Thomas "Bill" Berry:հուլիսի 31, 1958(1958-07-31), Դուլութ, Մինեսոտա, ԱՄՆ), ամերիկացի երաժիշտ, ով տիրապետում է երաժշտական մի շարք գործիքների, առավել հայտնի է որպես ալտերնատիվ ռոք խմբի՝ R.E.M.-ի թմբկահար։ Բացի հարվածային գործիքներից, Բիլը տիրապետել է ևս մի շարք գործիքների, որոնցից են կիթառը, բաս կիթառը, դաշնամուրը։ 17 տարի խմբում անցկացնելուց հետո հեռացել է՝ դառնալով ֆերմեր։


== Կենսագրություն ==
Բերին ծնվել է ԱՄՆ-ի Մինեսոտա նահանգի Դալութ քաղաքում, նա իր ընտանիքի հինգերորդ զավակն էր։ Հայրը՝ Դոնան էր, մայրը՝ Աննան։ Երեք տարեկան հասակում Բերին իր մոր հետ տեղափոխվեց Միլուոկի, որտեղ նրանք ապրեցին մոտ 7 տարի։ 1968 թվականին Բերիի ընտանիքը նորից տեղափոխվեց, այս անգամ Սանդասկի Օգոայի նահանգ, Էրի լճի մոտակայքում։
1972 թվականին Բերիի ընտանիքը վերջնական տեղափոխվեց Մեյկոն՝ Ջորջիա նահանգ։ Այդ ժամանակ Բերին այն տարիքում էր, որ պետք է սովորեր միջնակարգ դպրոցում, նա սկսեց սովորելMount de Sales Academy դպրոցում։ Հենց այդտեղ էլ ծանոթացավ բասիստ Մայք Միլզի հետ, և նույնիսկ միասին հանդես եկան մի քանի խմբերում։ Ի վերջո Բերին և Միլզը որոշեցին ստեղծել խումբ, որպեսզի գումար աշխատեն։ Նրանք վարձակալեցին Արլինգթոն Փլեյսի բնակարանը, որը գտնվում էր Մեյկոնում։
1978 թվականին Բերին և Միլզը տեղափոխվեցին նույն նահանգի Ատենս քաղաք, որտեղ նրանք հանդիպեցին Մայք Սթայփին և Փիթեր Բակին։


== Սկավառակագրություն ==


=== R.E.M. խմբի հետ ===


=== R.E.M.-ը առանց երաժիշտների ===


=== Փիթեր Բակի և Մայք Միլզի հետ ===


=== Փիթեր Բակի հետ ===


== Ծանոթագրություններ ==


== Արտաքին հղումներ ==
Интервью Берри изданию iZine’s (1994) Archived 2006-08-22 at the Wayback Machine.
Համո Բաղդասարյան

Համո Բաղդասարյան (1895, Նախիջևան, Երևանի նահանգ, Կովկասի փոխարքայություն, Ռուսական կայսրություն - 1931, Մոսկվա, ԽՍՀՄ), կուսակցական-մշակութային գործիչ, նկարիչ։


== Կենսագրություն ==
Ծնվել է 1895 թվականին Նախիջևանում, գյուղատնտեսի ընտանիքում։ Կրթությունն ստացել է Թիֆլիսի Ներսիսյան դպրոցում, որն ավարտել է 1916 թվականին։ Աշխատանքի է անցել գաղթականական կոմիտեում որպես վիճակագիր։ Դպրոցական տարիներին Համոն մեծ ընդունակություններ է ցուցաբերում որպես նկարիչ, նրա մատիտի ու գրչի արդյունք են Ներսիսյան դպրոցի աշակերտական մամուլում, հատկապես «Ցավոտ ծիծաղներ»-ում զետեղված մեծաքանակ ծաղրանկարները։ Դպրոցում սովորելիս Բաղդասարյանը մասնակցում էր այնտեղ գործող ընդհատակյա մարքսիստական խմբակի պարապմունքներին։
1917 թվականին մի որոշ ժամանակ աշխատել է Էրզրումի շրջանի ինքնավարությունում որպես վիճակագրական բաժնի պետ։ 1919 թվականին ընդունվում է կուսակցության շարքերը։ 1921 թվականին եղել է կարմիր բանակի շարքերում։
Բաղդասարյանն իր ուժերն ու ունակությունները դրսևորում է գլխավորապես արհմիութենական աշխատանքի բնագավառում։ 1921-1923 թվականներին եղել է Ալեքսանդրապոլի գավարհբյուրոյի պատասխանատու քարտուղար և ապա նախագահ, իսկ հաջորդ տարին աշխատել է Էջմիածնում՝ որպես այդտեղի գավարհբյուրոյի նախագահ։ Տարվա վերջին աշխատանքի է հրավիրվում Երևան և ընտրվում հողանտառարհմիության կենտրոնական վարչության նախագահ ու ՀԱՄԿԽ-ի (Համամիութենական արհեստակցական միությունների կենտրոնական խորհուրդ) նախագահության անդամ։
Այս պաշտոնում Բաղդասարյանը մեծ աշխատանք է կատարում Հայաստանի արհմիությունների ամրապնդման և նրանց գործունեության ծավալման գծով՝ 1924-1928 թվականներին։ Նույն տարիներին եղել է հողանտառարհմիության կենտրոնական կոմիտեի անդամ և մասնակցել է արհմիութենական համագումարներին։
1928 թվականին ՀԱՄԿԽ-ի պահանջով Բաղդասարյանը աշխատանքի է փոխադրվում Մոսկվա և նշանակվում է հողանտառարհմիության կենտրոնական կոմիտեի հրահանգիչ, իսկ 1930 թվականին ընտրվում է նրա կուլտսեկտորի վարիչ և այդ պաշտոնում աշխատում է մինչև կյանքի վերջը։
1928-1930 թվականներին նա հողանտառարհմիության հանրապետական համագումարներ է անցկացնում Թուրքմենստանում, Ղրղզստանում, Ուզբեկստանում և Բաշկիրական Ինքնավար Հանրապետությունում։
Ծանր հիվանդությունից հետո Համո Բաղդասարյանը վախճանվել է Մոսկվայում, 36 տարեկան հասակում։


== Ծանոթագրություններ ==
Արմավիրի քաղաքային օկրուգ

Քաղաք Արմավիր (ռուս.՝ Муниципальное образование город Армавир) կամ պարզապես Արմավիրի քաղաքային օկրուգ (ռուս.՝ Городской округ Армавир), մունիցիպալ կազմավորում Ռուսաստանի Դաշնության Կրասնոդարի երկրամասում։ Վարչական կենտրոնը Արմավիր քաղաքն է։


== Բնակավայրեր ==
Քաղաքայի օկրուգի կազմում ընդգրկված է 12 բնակավայր․

վարչական կենտրոն — քաղաք Արմավիր — 188 832 բնակիչ;
Զավետնիի գյուղական օկրուգ — 5 466 բնակիչ․ավան Զավետնի,
գյուղ Զուևո,
գյուղ Կրասին,
գյուղ Պերվոմայսկի;Գետափնյա գյուղական օկրուգ — 6 193 բնակիչ․խուտոր Կրասնայա Պոլյանա (օկրուգի կենտրոն),
ավան Մայակ,
ավան ՎՆԻԻՄԿ փորձարարական կայանի կենտրոնական ագարակատան,
ավան Վոստոկ սովխոզի կենտրոնական ագարակատան,
ավան Յուբիլեյնի սովխոզի կենտրոնական ագարակատան;Ստարայա Ստանիցայի գյուղական օկրուգ — 7 612 բնակիչ․ստանիցա Ստարայա Ստանիցա։


== Բնակչություն ==
2016 թվականի տվյալներով օկրուգում բնակվում է 112 399 մարդ։

Ազգային կազմը2010 թվականի մարդահամարի արդյունքներով քաղաքային օկրուգում 208 103 բնակվողներից 205 400-ը նշել են իրենց ազգությունը․


== Ծանոթագրություններ ==


== Արտաքին հղումներ ==
Պաշտոնական կայք (ռուս.)
Մունիցիպալ կազմավորման էջը Կրասնոդարի երկրամասի պաշտոնական կայքում Archived 2016-08-10 at the Wayback Machine. (ռուս.)
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռուսաստանի Պետական վիճակագրական ծառայության կայքը Archived 2010-12-03 at the Wayback Machine. (ռուս.)
Մարկ Ռիբու

Մարկ Ռիբու (ֆր.՝ Marc Riboud, հունիսի 24, 1923(1923-06-24)[…], Saint-Genis-Laval - օգոստոսի 30, 2016(2016-08-30), Փարիզի 13-րդ շրջան, Փարիզ), ֆրանսիացի լուսանկարիչ, ֆոտոթղթակից, ֆրանսիական լուսանկարչական դպրոցի ներկայացուցիչներից, ինչպես նաև աշխարհում հայտնի ֆոտոթղթակիցներից մեկը։ Նրան երբեմն անվանում են ֆրանսիական լուսանկարչության հայրը։


== Կենսագրություն ==
Ստանալով ինժեների կրթություն՝ կյանքի վերջին 60 տարիները Մարկ Ռիբուն նվիրել է ֆոտոարվեստին։ Երկու անգամ արժանացել է Overseas Press Club Award մրցանակի՝ 1966 և 1970 թվականներին, ինչպես նաև բազմաթիվ մրցանակներ է ստացել ԱՄՆ-ում և Եվրոպայում։ Նրա աշխատանքները ճանաչվել են 20-րդ դարի ամենանշանային լուսանկարներից մեկը։ Ռիբուի լուսանկարների մեծ մասը սև ու սպիտակ են։
Մարկի լուսանկարները ցուցադրվել են ԱՄՆ-ի, Եվրոպայի և Ճապոնիայի մի շարք ցուցահանդեսներում։ Նրանցից ամենահայտնիներն են 2004 թվականի «Մարկ Ռիբու՝ 50 տարի լուսանկարչության մեջ» (Լուսանկարչության եվրոպական տուն (Maison européenne de la photographie), Փարիզ) ցուցահանդեսը և 2009 թվականին Փարիզի ժամանակակից արվեստի թանգարանում տեղի ունեցած ցուցահանդեսը։ Ռիբուի լուսանկարները գտնվում են այնպիսի թանգարանների հավաքածուներում, ինչպիսիք են Նյու Յորքի ժամանակակից արվեստի թանգարանը, Չիկագոյի արվեստի ինստիտուտը, Փարիզի ազգային գրադարանը և այլն։
Մահացել է 2016 թվականի օգոստոսի 30-ին երկարատև և շարունակական հիվանդության արդյունքում։


== Ընտանիք ==
1961-1981 թվականներին Ռիբուն ամուսնացած է եղել Բարբարա Չեյզի (ծնվ․ 1939) հետ, որը ամերիկացի քանդակագործ էր և գրքերի հեղինակ։ Ծնվեցին 2 երեխա։ Ֆրանկ Ռիբուի զարմիկը ֆրանսիացի գործարար է, Danone-ի նախագահը։


== Ծանոթագրություններ ==


== Արտաքին հղումներ ==
Պաշտոնական կայք
Magnum Photos portfolio
Audio interview with Don Swaim, 1988
Մոչալեյ

Մոչալեյ (ռուս.՝ Мочалей), գյուղ Ռուսաստանի Նիժնի Նովգորոդի մարզի Պիլնինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆելիսովո (գյուղ, Միտիշչենսկի շրջան)

Ֆելիսովո (ռուս.՝ Фелисово), գյուղ Ռուսաստանի Մոսկվայի մարզի Միտիշչենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուդկի (այլ կիրառումներ)

Բուդկի, կարող է վերաբերել՝

Բուդկի - գյուղ, Ուկրաինայի Պոլտավայի մարզի Զենկովի շրջանում
Բուդկի - գյուղ, Ուկրաինայի Սումիի մարզի Բելոպոլիեի շրջանում
Բուդկի - գյուղ, Ուկրաինայի Վիննիցայի մարզի Ժմերինկայի շրջանում
Բուդկի - գյուղ, Ուկրաինայի Վիննիցայի մարզի Նեմիրովի շրջանում
Բուդկի - գյուղ, Ուկրաինայի Վոլինի մարզի Մանևիչի շրջանում
Կոհլբերգ

Կոհլբերգ (գերմ.՝ Kohlberg), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը կազմում է 1242 մարդ 2010 թվականի դեկտեմբերի 31-ի տվյալներով։ Զբաղեցնում է 33,52 կմ2 տարածք։ Պաշտոնական կոդ՝ 09 3 74 131։


== Ծանոթագրություններ ==


== Արտաքին հղումներ ==
Պաշտոնական կայք
Ալեքսան Դար

Ալեքսան Դար, լեռնագագաթ Զանգեզուրի լեռներում, Սիսիան քաղաքից մոտ 23 կմ հյուսիս-արևելք, բարձրությունը 1998 մ։ Լանջերի մի մասը անտառապատ է։


== Ծանոթագրություններ ==
Օչկինո (գյուղ, Սերեդինա-Բուդայի շրջան)

Օչկինո (ուկրաիներեն՝ Очкине), գյուղ Ուկրաինայի Սումիի մարզի Սերեդինա-Բուդայի շրջանում։ Հիմնադրվել է 17-րդ դարում։
2001 թվականի տվյալներով Օչկինո գյուղում բնակվում էր 509 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրասնոսելիե (գյուղ, Ալեքսանդրովկայի շրջան)

Անվան այլ կիրառումների համար տե՛ս՝ ԿրասնոսելիեԿրասնոսելիե (ուկրաիներեն՝ Красносілля), գյուղ Ուկրաինայի Կիրովոգրադի մարզի Ալեքսանդրովկայի շրջանում։
2001 թվականի տվյալներով Կրասնոսելիե գյուղում բնակվում էր 1 474 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայաստանի բասկետբոլի Ա լիգա

Հայաստանի բասկետբոլի Ա Լիգա, Հայաստանի տղամարդկանց բասկետբոլի պաշտոնական բարձրագույն լիգան։ Առաջնության առաջին մրցաշրջանը մեկնարկել է 2017 թվականին։
2019 թվականից այն վերանվանվել է ՎԲԵԹ Ա Լիգա՝ հայկական խաղային Վբեթ օպերատորի հետ հովանավորչական պայմանագիր կնքելուց հետո։


== Պատմություն ==
Բասկետբոլի Հայաստանի ազգային հավաքականի ստեղծումից հետո Հայաստանի բասկետբոլի ֆեդերացիան ազգային հավաքականի նոր խաղացողներ պատրաստելու համար որոշեց ստեղծել նոր Ա լիգա։
Ֆեդերացիան նպատակ ունի Հայաստանում զարգացնել նաև ազգային բասկետբոլը՝ բանակցություններ վարելով այլ ակումբների հետ, փորձելով պայմանագիր կնքել նրանց հայ խաղացողների հետ, ովքեր ցանկանում են խաղալ արտերկրի ակումբներում։


== Ընթացիկ թիմեր (2021-2022) ==


== Եզրափակիչներ ==


== Տիտղոսներ ըստ ակումբի ==


== Տես նաև ==
Սպորտը Հայաստանում


== Ծանոթագրություններ ==


== Արտաքին հղումներ ==
A լիգան Facebook-ում
Հայկական բասկետբոլը Eurobasket.com-ում
Յուգանովո

Յուգանովո (ռուս.՝ Юганово), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Մտնում է Դոբրինսկի գյուղական բնակավայրի մեջ։ 2007 թվականի դրությամբ բնակչությունը կազմում էր 22 մարդ։


== Աշխարհագրություն ==
Գտնվում է Սմոլենսկի շրջանի հյուսիսային մասում, Դուխովշչինայից 48 կմ դեպի հյուսիս-արևմուտք, Սմոլենսկ – Նելիդովո ավտոճանապարհից 12 կմ դեպի հյուսիս-արևմուտք, Կորովիցա գետի ափին։ Գյուղից 66 կմ դեպի արևելք գտնվում է Նիկիտինկա երկաթուղային կայարանը, որը տեղակայված է Դուրովո – Վլադիմիրսկի Տուպիկ գծի վրա։


== Պատմություն ==
Հայրենական մեծ պատերազմի ժամանակ՝ 1941 թվականի հուլիսին գյուղը օկուպացված է եղել հիտլերյան զորքերի կողմից, այնուհետև ազատագրվել է 1943 թվականի սեպտեմբերին։


== Կլիմա ==
Յուգանովո գյուղը գտնվում է չափավոր ցամաքային կլիմայական գոտում, որտեղ ձմեռը չափավոր ցուրտ է, գարունը տևական, բարեխառն, ամառը չափավոր շոգ, իսկ աշնանը գերակշռում են տաք, արևոտ եղանակները։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալպինիզմի և լեռնային տուրիզմի հայկական ֆեդերացիա

Ալպինիզմի և լեռնային տուրիզմի հայկական ֆեդերացիան, սկսել է իր գործունեությունը Հայաստանում 2010 թ.-ից։ Ֆեդերացիան իր գործունեությամբ նպատակ ունի Հայաստանում զարգացնել և մասսայականացնել լեռնագնացությունը որպես մարզաձև, ձևավորել ժայռամագլցողների և լեռնագնացների ազգային և օլիմպիական հավաքականներ։ Ֆեդերացիան կազմակերպում և անց է կացնում ուսումնամարզական պարապմունքներ և հավաքներ՝ սկսնակների և արդեն իսկ այս սպորտաձևով զբաղվողների համար։ Միջազգային մրցումներին և հետագայում նաև օլիմպիական խաղերին մասնակցելու համար անհրաժեշտ է ձևավորել ազգային հավաքական. Այդ նպատակով ֆեդերացիան իր գործունեության առաջին օրերից կազմակերպում է՝ լեռնագնացության և ժայռամագլցման մարզումներ Հանրապետության տարբեր վայրերում։
Ստեղծման օրից մինչ այսօր ֆեդերացիան իրականացրել է շուրջ 416 լեռնային և ժայռամագլցման մարզումներ, 68 կինոդիտում, 114 արշավ դեպի Հայատանի լեռնագագաթները և ոչ միայն։
Ֆեդերացիայի հավաքական թիմի 7 լեռնագնացներ, Հունիսի 1-ին բարձրացան Իրանի և Անդրկովկասի ամենաբարձր լեռնագագաթը ՝ Դամավենդը 5671 մետր։
Ֆեդերացիայի հավաքական թիմի 5 լեռնագնացներ, Օգոստոսի 8-ին բարձրացան Վրաստանի բարդագույն լեռներից մեկը ՝ Կազբեկը 5033 մետր, նշանակալից էր նաև այն, որ թիմի 5 անդամներից 3-ը իգական սեռի ներկայացուցիչներ էին։
2011 թվականի հունվար ամսին ՀԱՕԿ-ի օգնությամբ ֆեդերացիայի 4 ուժեղագույն մարզիկներ մասնակցեցին միջազգային մրցաշարի Իրանի Իսլամական Հանրապետությունում։
Մրցաշարին ընդհանուր թվով մասնակցում էին 216 լեռնագնացներ աշխարհի 25 երկրներից։ Հայ լեռնագնացները և մի քանի ուժեղագույն իրանցի լեռնագնացներ միառժամանակ բարձրացան Իրանի ամենաբարձր կետը՝ Դամավենդ լեռնագագաթը (5671 մետր)։ Այսպիսով մեր հավաքականի լեռնագնացները Իրանի հավաքականի հետ միասին առաջինը նվաճեցին գագաթը, իսկ արտասահմանյան երկրների պայքարում առաջինը դարձան։
Ֆեդերացիան կապեր է հաստատել նմանատիպ միջազգային կառույցների հետ։ Այժմ հաստատված է համագործակցություն Վրաստանի, Ռուսաստանի և Իրանի ալպինիզմի ֆեդերացիաների հետ։
Ղազավաթ

Ղազավաթ (արաբ, ռազմերթ, ռազմարշավ), մինչիսլամական ժամանակաշրջանում՝ գերակայության և ավարի համար արաբական ցեղերի ռազմական գործողությունները միմյանց և հարևան երկրամասերի դեմ, իսլամն էր բոլոր արաբներին համախմբել նորաստեղծ կրոնի դրոշի ներքո։ Խալիֆայության կազմավորումից հետո ղազավաթը վերածվեց ուսմունքի, որն արդարացնում էր նվաճողական արշավանքները։ Միջին դարերում ղազավաթը նպաստեց իսլամի հետագա տարածմանն ու ամրապնդմանը Ասիայում և Աֆրիկայում, նաև՝ Օսմանյան սուլթանների զավթողական նվաճումների հաջողությանը։ Նոր և նորագույն ժամանակներում ղազավաթը մի կողմից ծառայել է որպես ժողովրդական զանգվածներին հակագաղութային պայքարի հանող միջոց (19-րդ դարի 20-60-ական թվականներին Հյուսիսային Կովկասում, 1890-ական թվականներին Սուդանում, 20-րդ դարի սկզբից Լիբիայում, 1920-ական թվականներին Իրաքում, 1940-ական թվականներին Օմանում, մյուս կողմից՝ ֆեոդալաբռնապետական վարչակարգերում դարձել է զենք ժողովրդավարական և առաջին հերթին՝ ազգային-ազատագրական շարժումները (օրինակ, հայկական ազատագրական շարժումները Թուրքիայում են) ճնշելու համար։ Քաղաքացիական պատերազմի տարիներին Հյուսիսային Կովկասում մյուրիդականները և Միջին Ասիայում բասմաչները ղազավաթը օգտագործեցին խորհրդային իշխանության դեմ պայքարում։
Նազարեթի վրացերեն արձանագրություններ

Նազարեթի վրացերեն արձանագրություններ, 1955-1960 թվականների հնագիտական պեղումների ժամանակ Նազարեթ քաղաքում հայտնաբերված արձանագրությունների պատ։ Պեղումները ղեկավարում էր իտալացի հնագետ, քահանա և վանական շաքնշանի դափնեկիր Բելեմինո Բագատտին։
Այն հայտնաբերվել է Նազարթեի Ավետման եկեղեցում։ Արձանագրությունները, ըստ հնագիտական մեթոդների, թվագրվում են մինչև 427 թվականը, քանի որ դրանք տեղադրվել էին ավելի ուշ կառուցված եկեղեցու տակ։ Հատակների նախշերի տակ հայտնաբերվել են նաև բազմաթիվ խաչեր, որոնց պատկերն արգելված է 427 թվականի հրովարտակով։
Պատմական աղբյուրների համաձայն, վրացերեն այս արձանագրությունները կարող էին հայտնվել Նազարեթի Ավետման եկեղեցում միայն 330-427 թվականներին։ Արձանագրությունները ուսումնասիրվել են գիտնական և վերծանող Զազա Ալեքսիձեի կողմից։ Նրա եզարակացությունն է՝

Վրացական արձանագրությունները հանվել են Նազարթեի Ավետման եկեղեցուց և պահպանվում են աշխարհի տարբեր թանգարաններում։


== Ծանոթագրություններ ==


== Մատենագրություն ==
History of Georgian Traditional Culture, Tbilisi, 2017
B. Bagatti,  Excavations in Nazareth. I: From the Beginning till the XII Century (SBF. Collectio Maior 17), Jerusalem 1969
Z. Alexidze, “Louvre, Mt. Sinai, Nazareth: Epigraphic Etudes”, Tbilisi 2000, 10-25 (in Georgian).
Տոնի Տան

Տոնի Տան Կեն Յամ ((Չինարեն), անգլ.՝ Tony Tan Keng Yam, փետրվարի 7, 1940(1940-02-07), Սինգապուր), սինգապուրցի քաղաքական գործիչ, բանկատեր և մաթեմատիկոս։ Մինչև 2011 թվականի հուլիսի 1-ը զբաղեցնում էր Սինագապուրի ներդրումային միության (GIC) գործադիր տնօրենի և Singapore Press Holdings Limited նախագահի տեղակալի պաշտոնները։ Նա համարվում է նաև Սինգապուրի ազգային հետազոտական ֆոնդի նախագահը և Հետազոտությունների, նորարարության և ձեռնարկատիրության խորհրդի նախագահի տեղակալը։ 80-ականնների վերջին Տոնի Տանին առաջարկվվեց վարչապետի պաշտոն, սակայն նա հրաժարվեց, բայց ավելի ուշ մտավ նախարարների կաբինետ․ 1995-ից 2005 թվականը նա եղել է Սինգապուրի վարչապետի տեղակալը և 1996-ից 2003 թվականներին երկրի պաշտպանության նախարարը։ Պաշտպանության և ռազմավարական հետազոտությունների համալսարանի ստեղծման նախաձեռնողն է։
Տոնի Տանը 2011 թվականի Սինգապուրի նախագահական ընտրությունների չորս թեկնածուներից մեկն է եղել։ Ձայների հաշվարկից հետ հաղթեց ընդամենը 7 269 (<0,35 %) ավել ձայներով։ 2011թ վականի սեպտեմբերի 1-ին Տոնի Տանը երդվեց որպես Սինգապուրի 7-րդ նախագահ։
2017 թվականի օգոստոսի 31-ին Տոնի Տանը հրաժարական տվեց կառավարման վեցամյա ժամկետը լրանալու պատճառով։


== Ծանոթագրություններ ==
Չուգունի (գյուղ, Վորոտինսկի շրջան)

Չուգուն արտուր ապրում է ալավերդյան
Ռուսաստանի Նիժնի Նովգորոդի մարզի Վորոտինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տյուո (Յամանասի)

Տյուո (ճապ.՝ 南アルプス市) քաղաք Ճապոնիայում, գտնվում է Յամանասիի պրեֆեկտուրայում։ Քաղաքի մակերեսը կազմում է 31,81 կմ², բնակչությունը՝ 30 696 մարդ (2014), բնակչության խտությունը՝ 964, 98 մարդ/կմ²։


== Աշխարհագրագան դիրք ==
Քաղաքը գտնվում է Հոնսյու կղզու վրա, Յամանասի պրեֆեկտուրայում, Տյուբույի շրջանում։ Սահմանակից է Կոֆու, Մինամիարուպուսու քաղաքների հետ։


== Ծանոթագրություններ ==
Սոնակ սյուր լ'Էր

Սոնակ սյուր լ'Էր (ֆր.՝ Sonnac-sur-l'Hers), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 156 մարդ, բնակչության խտությունը` 11.35 մարդ/կմ²։ Բնակավայրը զբաղեցնում է 13.74 կմ² տարածք։


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 170 կմ հարավ-արևմուտք, Կարկասոն քաղաքից` 38 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 103 աշխատունակ (15-64 տարեկան)  բնակիչ, որոնցից ակտիվ էին 73-ը, իսկ ոչ ակտիվները` 30։ Ակտիվության ցուցանիշը կազմում է 70,9 %։ 73 աշխատունակ մարդկանցից աշխատել է 63 անձ (38 տղամարդ և 25 կին)։ Գործազուրկ են եղել 10 անձ (4 տղամարդ և 6 կին)։ 30 անաշխատունակներից 9-ը եղել են աշակերտներ կամ ուսանողներ, 15-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նեբիլոե

Նեբիլոե (ռուս.՝ Небылое), գյուղ Ռուսաստանի Վլադիմիրի մարզի Յուրև-Պոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 1528 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փոքր Վոլկա

Փոքր Վոլկա (ռուս.՝ Малая Волька), գետ Ռուսաստանում, հոսում է Վերխնեկամսկի շրջանում, Կիրովի մարզում։ Գետաբերանը տեղակայված է Վոլկա գետի աջ ափին՝ 22 կմ հեռավորության վրա։ Գետի երկարությունը 11 կմ է։ Գետը հոսում հյուսիս, անմարդաբնակ անտառում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ ավազանի վտակը Կամի մինչև թափվոլը Բելայա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010100112111100001235
Հիդրոլոգիական ուսումնասիրությունների կոդը - 111100123
Ավազանի կոդը - 10.01.01.001
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գերջանիս գետ

Գերջանիս, գետ Սև ծովի ավազանում, Գայլ գետի համակարգում։ Հոսում է Սեբաստիայի նահանգի կենտրոնական հատվածով, Կարահիսար քաղաքի հարավարևելյան կողմով։


== Ծանոթագրություններ ==
Մեցավելյա

Մեցավելյա (էստ․՝ Metsavälja), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բուդնոե (գյուղ, Ախտիրկայի շրջան)

Անվան այլ կիրառումների համար տե՛ս՝ ԲուդնոեԲուդնոե (ուկրաիներեն՝ Будне), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Բուդնոե գյուղում բնակվում էր 103 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տարակո

Տարակո (ճապ.՝ 鱈子), ճապոնական խոհանոցի ուտեստ, պատրաստում են աղ դրած ձկնկիթով, սովորաբար պատրաստում են փոլոքից, չնայած «տարա» (ճապ.՝ 鱈) ճապոներեն նաշանակում է ձողաձուկ։


== Բաղադրատոմս ==
Ուղղակի այսպես (նախաճաշին կամ մտնում է ամանորյա ճաշացանկի մեջ)
Որպես միջուկ օնիգիրիի համար, ինչպես նաև համեմունք մակարոնների համար, ավանդաբար տարակոն գունավորում են վառ կարմիր գույնով, բայց այն պրակծիկայում մոռացվեց, անհանգստանում էին քանի որ սննդում եղած գունանյութերը կարող են վնաս հասցնել օրգանիզմին։ Կյուշույում տարակաոն սովորաբար մատուցում են կարմիր չիլի պղպեղով համեմված ձողիկներ, գուցե այն պատճառով, որ պատմական կապելով դա կորեական մշակույթի հետ։


== Տես նաև ==
Տոբակո
Մասագո
Մենտաիկո


== Ծանոթագրություններ ==
Տորինյան Վյո

Տորինյան Վյո (ֆր.՝ Taurignan-Vieux), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սեն Լիզե կանտոնի կազմի մեջ։ Սեն Ժիրոն շրջանի համայնք է։
Համայնքի INSEE կոդ՝ 09308։


== Բնակչություն ==
Համայնքի բնակչությունը 2008 թվականին կազմում էր 215 մարդ։


== Տնտեսություն ==

2007 թվականի տվյալներով 126 աշխատունակ տարիքի մարդկանցից (15-64 տարեկան) 90-ը տնտեսապես ակտիվ էին, 36-ը անգործունակ (ակտիվության ցուցանիշը 71,4 %, 1999 թվականին եղել է՝ 67,9 %)։ 90 աշխատունակ բնակիչներից 80-ը աշխատում էին (38 տղամարդ և 42 կին), անաշխատանք էին 10-ը (4 տղամարդ և 6 կին)։ 36 անգործունակ մարդկանցից 9-ը աշակերտներ կամ ուսանողներ են, 16-ը թոշակառու, 11-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Տորինյան Վյո» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-15 
«Տորինյան Վյո» (ֆրանսերեն)։ cassini.ehess.fr։ Արխիվացված է օրիգինալից 2013-02-03-ին։ Վերցված է 2013-01-26
Դեմի Լեյ Նել Փեթերս

Դեմի Լեյ Նել Փեթերս (անգլ.՝ Demi-Leigh Nel-Peters, հունիսի 28, 1995(1995-06-28), Սեջֆիլդ, Knysna Local Municipality, Էդեն, Արևմտյան Կապ, ՀԱՀ), հարավաֆրիկացի մոդել, «Միսս Տիեզերք-2017» մրցույթի հաղթող։ Մրցույթի երկրորդ հաղթողը՝ Հարավաֆրիկյան Հանրապետությունից Մարգարետ Գարդիներից հետո, որը 1978 թվականին ճանաչվել էր Միսս Տիեզերք։


== Վաղ տարիներ ==
Դեմի Լեյ Նել Փեթերսը ծնվել է Արևմտյան Կապի Սեջֆիլդ քաղաքում, Էնն-Մարի Սթինկամպի և Բեննի Փեթերսի ընտանիքում։ Նրա համամայր կրտսեր քույրը՝ Ֆրանիեն, ի ծնե հաշմանդամ է։ Նել Փեթերսըն ավարտել է Հյուսիսարևմտյան համալսարանը՝ ստանալով բակալավրի աստիճան բիզնեսի կառավարման բնագավառում։ Ազատ տիրապետում է անգլերեն և աֆրիկաանս լեզուներին։


== Մրցույթներ ==


=== Միսս ՀԱՀ-2017 ===
Նել Փեթերսն իր կարիերան սկսել է «Միսս ՀԱՀ-2017» մրցույթում տարած հաղթանակից, որտեղ նա ներկայացրել է Արևմտյան Կապը։ Այդ հաղթանակը նրան հնարավորություն է տվել ներկայացնել ՀԱՀ-ը Միսս աշխարհ-2017 և Միսս Տիեզերք-2017 մրցույթներին, սակայն դրանց անցկացման ամսաթվերը համընկել են, և նա կարողացել է մասնակցել միայն Միսս Տիեզերք մրցույթին, որը կայացել է Լաս Վեգասում։


=== Միսս Տիեզերք-2017 ===
Միսս ՀԱՀ մրցույթում հաղթելում հետո Նել Փեթերսը համարվել է Միսս Տիեզերք-2017 մրցույթի հաղթողի հիմնական թեկնածու։ Հաղթելով մրցույթում՝ նա ստացել է Միսս Տիեզերքի թագը նախորդ տարվա հաղթողից՝ ֆրանսուհի Իրիս Միտենարից։ Նել Փեթերսը դարձել է Միսս Տիեզերք մրցույթի երկրորդ հաղթող Հարավաֆրիկյան Հանրապետությունից Մարգարետ Գարդիներից հետո, որը ճանաչվել էր Միսս Տիեզերք 1978 թվականին։
Մրցույթի ընթացքում Սթիվ Հարվին Նել Փեթերսին հարցրել է, թե իր որ անձնական հատկանիշներով է նա ամենցից շատ հպարտանում և ինչպես պետք է օգտագործի այդ որակները Միսս Տիեզերք դառնալուց հետո։ Փեթերսը պատասխանել է, որ «պետք է վստահ լինես քեզ վրա որպես անհատ։ Միսս Տիեզերքը կին է, որն իր մեջ հաղթել է բազմաթիվ վախեր և այդ պատճառով էլ ունակ է օգնել այլ կանանց՝ հաղթահարելու այդ վախերը։ Նա կին է, որից երբեք չի կարելի խնդրել չափից շատ, և ես կարծում եմ, որ ես հենց այդպիսի մարդ եմ»։ Նել Փեթերսը նաև հայտարարել է, որ ցանկանում է անհատական պաշտպանության իր դասընթացը օգտագործել նրա համար, որ օգնի հնարավորինս մեծ թվով կանանց և դեմ է արտահայտվել աշխատավայրում կանանց նկատմամբ ցուցաբերվող խտրականություններին՝ նշելով կանանց աշխատանքի ավելի ցածր վարձատրվելու անարդարացիությունը։


== Ծանոթագրություններ ==


== Արտաքին հղումներ ==
Միսս ՀԱՀ
Եղևնի սովորական

Եղևնի սովորական (լատ.՝ Picea abies), սոճազգիների ընտանիքին պատկանող 50 մ բարձրությամբ, բրգաձև սաղարթով գեղազարդ մշտադալար ծառ է։ Հայրենիքը համարվում է Եվրոպան։ Ասեղնատերևները մուգ կանաչավուն են երկարությունը 1-3 սմ է։ Ծաղկում է գարնան վերջին և ամռան սկզբին։ Կոները գլանաձև են երկարությունը 10-15 սմ է։ Սովորական եղևնին ցրտադիմացկուն է, խոնավասեր, ստվերատար, պահանջում է հզոր, պարարտ հողեր, շատ վատ է արձագանքում ծխին, փոշուն, գազին։ Սովորական եղևնին լավ է բազմանում սերմերի միջոցով, ունի մի շարք պարտիզային ձևեր (կոնաձև, բրգանման, գաճաճ)։ Երևանի պայմաններում տուժում է օդի չորությունից և շոգից։


== Պատկերասրահ ==

		
		
		
		


== Գրականություն ==
Հ.Ժ.Վարդանյան  «Ծառագիտություն»
Մոժարի (այլ կիրառումներ)

Մոժարի, կարող է վերաբերել՝

Մոժարի - գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում
Մոժարի - գյուղ Ուկրաինայի Ժիտոմիրի մարզի Օվրուչի շրջանում
Նարիման Հասանզադե

Նարիման Ալիմամեդ օղլի Հասանզադե (ադրբ.՝ Nəriman Əliməmməd oğlu Həsənzadə, փետրվարի 18, 1931(1931-02-18), Փոյլու (Աղստևի շրջան), Ղազախի շրջան, Ադրբեջանական ԽՍՀ, ԱԽՖՍՀ, ԽՍՀՄ), ադրբեջանցի բանաստեղծ և դրամատուրգ, փիլիսոփայական գիտությունների թեկնածու (1965), Ադրբեջանական ԽՍՀ-ի արվեստի վաստակավոր գործիչ (1981), Ադրբեջանի ժողովրդական բանաստեղծ (2005):


== Կենսագրություն և կարիերա ==
Նարիման Հասանզադեն ծնվել է 1931 թվականի փետրվարի 18-ին Ադրբեջանի Ղազախի շրջանի (այսօր Աղստևի շրջան) Փոյլու բնակավայրում։ 1954 թվականից ԽՄԿԿ անդամ է։ Հասանզադեն գրել է մի շարք պոետիկ բանաստեղծությունների շարքեր, որոնցից առավել հայտնի են«Բարեկամներս ինձ սպասում են» (1956), «Իմ հոգին բանաստեղծություն է ուզում» (1964), «Իմ գիշերը, իմ ցերեկը» (1973), «Զմրուխտե թռչուն» (1976), «Դու ներեցիր» (1979), «Մի մտահոգվիր» (1982) և այլն։
Բացի բանաստեղծություններից, Նարիման Հասանզադեն գրել է նաև «Նարիման» (1968) պոեմը՝ նվիրված Նարիման Նարիմանովին և «Նուրու փաշան»։ Որպես դրամատուրգ գրել է նաև մի շարք պիեսներ, որոնցից է՝ «Թող իմանա ամբողջ Արևելքը» (1981), դրամա՝ «Աթաբեկները» (1983)՝ նվիրված ներկայիս Ադրբեջանի տարածքում XII դարում ապրող մարդկանց կյանքին, արձակ՝ «Նաբատ մորաքրոջ հացը» (1974), որը դարձավ Նարիման Հասանզադեի անդրանիկ արձակ ստեղծագործությունը։
Նարիման Հասանզադեի ստեղծագործությունները թարգմանվել են ԽՍՀՄ տարբեր ժողովուրդների լեզուներով։ Անձամբ Հասանզադեն ադրբեջաներեն է թարգմանել Ալեքսանդր Պուշկինի, Տարաս Շևչենկոյի, Նիկոլայ Նեկրասովի, Իվան Ֆրանկոյի, Լեսյա Ուկրաինկայի և այլոց ստեղծագործությունները։ Բացի գրելուց, Նարիմանը զբաղվել է նաև ադրբեջանաուկրաինական հարաբերություններով։
1978 թվականից Նարիման Հասանզադեն «Գրականություն և արվեստ» թերթի գլխավոր խմբագիրն է եղել։ Արժանացել է ԽՍՀՄ «Պատվո նշան» և ադրբեջանական «Շոհրատ» մրցանակների։ Ադրբեջաներենի և ադրբեջանական գրականության դասախոս է Ազգային ավիացիոն ակադեմիայում։


== Ծանոթագրություններ ==


== Արտաքին հղումներ ==
Rəsmi sayt Archived 2020-01-30 at the Wayback Machine.
"Pompeyin Qafqaza yürüşü" italyan dilində
Ստուպնիկ

Ստուպնիկ (ուկրաիներեն՝ Ступник), գյուղ Ուկրաինայի Վիննիցայի մարզի Խմելնիկի շրջանում։
2001 թվականի տվյալներով Ստուպնիկ գյուղում բնակվում էր 404 մարդ։ Բնակավայրը զբաղեցնում է 1,6 կմ² տարածք։ Բնակչության խտությունը կազմում էր 252,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գոլուբայա ռոզա (խմբավորում)

«Գոլուբայա ռոզա» (ռուս.՝ Голубая роза - Կապույտ վարդ), սիմվոլիստ նկարիչների միություն Մոսկվայում 1906-1908 թվականներին։ 
Մասնակիցների գործերին բնորոշ էին հարթապատկերայնությունը, ձևրի դեկորատիվ ոճավորումը, կերպարների քնարականությունը, արևելյան մոտիվները, երբեմն միստիկ սիմվոլիստական որոնումները։ «Գոլուբայա ռոզա»-ի ոճի կազմավորմանը մեծապես նպաստել է Վ․ Է․ Բորիսով Մուսատովքի ժառանությունը։ 
1910-ական թվականներին և հատկապես Հոկտեմբերյան հեղափոխությունից հետո խմբավորման անդամների գործերում ուժեղացավ իրական կյանքի ընդհանրացված սինթետիկ պատկերն ստեղծելու ձգտումը։
Յապարկա

Յապարկա (ռուս.՝ Япарка, բաշկիրերեն՝ Япар), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ղզըլ-էնթաբ

Ղզըլ-էնթաբ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ջումա մզկիթ (Բաքու)

Ջումա մզկիթը (ադրբ.՝ Cümə Məscidi) 19-րդ դարի մզկիթ է, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրը։


== Պատմություն ==

1898 թ. Բաքվի միլիոնատեր, բարերար Հաչի շեյխալի Ագա Դադաշովը Ջումա մզկիթ կառուցեց բարեգործական նպատակներով։ Խորհրդային տարիներին մզկիթը գործում էր որպես գորգերի թանգարան։ 1990-ականներից ի վեր նա աշխատում է որպես մզկիթ։ Ջումա մզկիթը վերանորոգվել և վերականգնվել է 2008 թվականին։
Շենքի կառուցման մեջ օգտագործվել է դասական արևելյան և եվրոպական դրդապատճառները ։ Մզկիթն ամբողջությամբ վերականգնվել է շինարարության փորձագետների, ճարտարապետների և արվեստագետների կողմից 2008 թվականին։ Մզկիթում տեղադրված են ժամանակակից ջեռուցման և լուսավորման համակարգեր։


== Պատկերասրահ ==
Մզկիթի պատկերը
		
		
		
		


== Տես նաև ==
Իչարի Շահար (Բաքվի թաղամաս)


== Ծանոթագրություններ ==
Սուրբ Աբգար թագավորի փողոց

Սուրբ Աբգար թագավորի փողոց, փողոց Երևանի Արաբկիր վարչական շրջանում։ Անվանվել է 1-ին դարի անդրանիկ քրիստոնյա թագավոր, Հայ Առաքելական Սուրբ եկեղեցու տոնելի սուրբ Աբգար Ե թագավորի պատվին։


== Տվյալներ ==
Գտնվում է Այգեձորի փողոցի թիվ 74 և թիվ 76 շենքերի և Երևանի հիդրոէլեկտրակայանի ջրանցքի միջև։ Խորհրդային տարիներին կոչվել է Դարաբաղի փողոց (Դարաբաղի այգիներ)։ Հատող փողոցներ չունի։


== Նշանակալի օբյեկտներ ==
«Փոքրիկ Էյնշտեյն» գիտության թանգարան (թիվ 38 շենքում)


== Պատկերասրահ ==

		
		


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Էջֆիլդ շրջան (Հարավային Կարոլինա)

Էջֆիլդ շրջան (անգլ.՝ Edgefield County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 1.313 կմ² է, բնակչությունը՝ 24.595 մարդ (2000 թվականի տվյալներով)։ Շրջկենտրոնն է Էջֆիլդ բնակավայրը։ Կազմավորվել է 1785 թվականին։
Էնթիմեմա

Էնթիմեմա (հուն․՝ ἐνθύμημα), կրճատ մտահանգում, մասնավորապես կրճատ սիլլոգիզմի տեսակ, երբ, որպես ինքնին հասկանալի, բաց է թողնվում նախադրյալներից մեկը կամ եզրակացությունը։ 
Օրինակ, «Բոլոր մետաղները հաղորդիչ են, հետևաբար երկաթը հաղորդիչ է», այստեղ բաց է թողնված սիլլոգիզմի փոքր նախադրյալը՝ «երկաթը մետաղ է»։ Սովորաբար հնարավոր է վերականգնել բաց թողնվածը, բայց երբեմն դժվար է, քանի որ միևնույն եզրակացությունը կարող է բխել տարբեր նախադրյալների համակցությունից։ 
Էնթիմեման գործածվում է հատկապես բանավոր խոսքում, երբ համատեքստն ապահովում է ենթադրվող նախադրյալի անբացահայտ հաշվառումը։
Ներքին Կարմիրաղբյուր կամավորական ջոկատ

«Ներքին Կարմիրաղբյուր», կամավորական ջոկատ։ Կամզավորվել է 1989 թվականին Ներքին Կարմիրաղբյուրում։ Ունեցել է շտաբ։ 1989-1994 թվականներին մասնակցել է Ներքին Կարմիրաղբյուրի ինքնապաշտպանական մարտերին։ Մարտական տարբեր գործողությունների ժամանակ հրամանատարներ են եղել Ս. Գալստյանը (ընդհանուր հրամանատար), Հ. Ադամյանը, Ռ. Բուդուրյանը, Ա. Գալստյանը, Ռ. Իսրայելյանը, Ջ. Ադամյանը, Լ. Վարյանը, Է. Առաքելյանը։ Ջոկատից զոհվել է 2 ազատամարտիկ։
Դարյա Տիմոշենկո

Դարյա Տիմոշենկո (ռուս.՝ Да́рья Анато́льевна Тимоше́нко, օգոստոսի 1, 1980(1980-08-01), Մոսկվա, ԽՍՀՄ), ռուս գեղասահորդ-մենասահորդուհի։ 1999 թվականի Աշխարհի չեմպիոն պատանիների կարգում։ Ավելի ուշ սկսեց հանդես գալ՝ ներկայացնելով Ադրբեջանը։ Երեք անգամ դարձել է Ադրբեջանի չեմպիոն և երեք անգամ ներկայացրել է տվյալ երկիրը Եվրոպայի և աշխարհի առաջնություններում։ Միջազգային դասի Ռուսաստանի սպորտի վարպետ։
Սպորտային կարիերայի ավարտից հետո աշխատում է Ռուսաստանում։


== Կենսագրություն ==
Դարյա Տիմոշենկոն ծնվել է 1980 թվականի օգոստոսի 1-ին Մոսկվայում։ 4 տարեկանից սկսած զբաղվում է գեղասահքով տարբեր մարզիչների մոտ՝ ԲԿՄԱ-ով։ Միջազգային ասպարեզում դեբյուտը 1997 թվականին էր։ 1999 թվականին աշխարհի պատանեկան առաջնությունում նրա դեբյուտը նշանավորվեց ոսկե մեդալով։ Սակայն հաջորդ առաջնությունում չկարողացավ լինել նույնիսկ պոդիումում։ Հասկանալով,որ ռուսական թիմում տեղ չունի, որոշում է հանդես գալ՝ ներկայացնելով Ադրբեջանը։
Նոր երկրում նրա դեբյուտը 2002 թվականին էր և հանդես է եկել մինչև 2005 թվականը։ Կովկասյան հանրապետությունը ներկայացնելով՝ առանձնակի հաջողությունների չհասավ։ Այնուհետև հետևեց որոշումը՝ ավարտել սպորտային կարիերան։
Սպորտային կարիերայի ավարտից հետո աշխատում է որպես մարզիչ Ռուսաստանի մայրաքաղաքում։ Մոսկվայում ավարտել է Ռուսաստանի ֆիզիկական կուլտուրայի, սպորտի, երիտասարդության և զբոսաշրջության պետական համալսարանը։


== Սպորտային ձեռքբերումներ ==


===== Ներկայացնելով Ռուսաստանը. =====


===== Ներկայացնելով Ադրբեջանը =====


== Ծանոթագրություններ ==


== Արտաքին հղումներ ==
Дарья Тимошенко
Հավիկ (Դերսիմի գավառ)

Հավիկ, գյուղ, ավան Արևմտյան Հայաստանում, Խարբերդի վիլայեթի Դերսիմի գավառում։ Գտնվում էր Մնձուր գետի ձախ կողմում։


== Բնակչություն ==
XX դարի սկզբին ուներ 400 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Վինոգրադովկա (գյուղ, Լյուբարսկի շրջան)

Անվան այլ կիրառումների համար տե՛ս՝ ՎինոգրադովկաՎինոգրադովկա (ուկրաիներեն՝ Виноградівка), գյուղ Ուկրաինայի Ժիտոմիրի մարզի Լյուբարսկի շրջանում։ Հիմնադրվել է 1682 թվականին։
2001 թվականի տվյալներով Վինոգրադովկա գյուղում բնակվում էր 162 մարդ։ Բնակավայրը զբաղեցնում է 7818 կմ² տարածք։ Բնակչության խտությունը կազմում էր 20,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիկարիջ Ռոուդ

Վիկարիջ Ռոուդ (անգլ.՝ Vicarage Road), մարզադաշտ Ուոտֆորդում։ «Ուոտֆորդ» ֆուտբոլային ակումբի և «Սարացենս» ռեգբիի ակումբների տնային մարզադաշտն է։ Նախկինում մարզադաշտը կոչվել է «Ուոտֆորդս Կասիո Ռոուդ»։
Մարզադաշտում առաջին հանդիպումը տեղի է ունեցել է 1992 թվականի օգոստոսի 30-ին՝ «Ուոտֆորդի» և «Միլուոպլի» միջև։ Մարզադաշտը կարող է ընդունել 21577 հանդիսականի։
Իսկ 1997 թվականին այստեղ իր առաջին հանդիպումն է անցկացրել «Սարացենսը»՝ մրցելով «Սերասինսի» դեմ։


== Միջազգային հանդիպումներ ==
2011 թվականի սեպտեմբերի 1-ին այս մարզադաշտում տեղի է ունեցել Եվրոպայի Մ21 առաջնության խմբային փուլի Անգլիա-Ադրբեջան հանդիպումը։ Հանդիպմանը ներկա են եղել 7738 հանդիսական։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Մարզադաշտի էջը «Ուոտֆորդի» պաշտոնական կայքում Archived 2014-04-06 at the Wayback Machine.
Մարզադաշտի պատմությունը Archived 2014-04-06 at the Wayback Machine.
Ալեուս (գետ Ռուսաստանում)

Անվան այլ կիրառումների համար տե՛ս՝ Ալեուս (այլ կիրառումներ)Ալեուս (ռուս.՝ Алеус), գետ Ռուսաստանում, հոսում է Ալթայի երկրամասում, ՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության Ալթայի Հանրապետությունում։ Գետաբերանը տեղակայված է Նովոսիբիրսկի վադախռանիլիշ գետի ձախ ափով՝ 3127 կմ հեռավորության վրա։ Գետի երկարությունը 27 կմ է։


== Վտակներ ==
Կռուտիշկա
Խմելևկա 13 կմ


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.